CELEX: 62017TN0446
Language: lt
Date: 2017-07-15 00:00:00
Title: Byla T-446/17: 2017 m. liepos 15 d. pareikštas ieškinys byloje TK/Parlamentas

23.10.2017   
            
            
               LT
            
            
               Europos Sąjungos oficialusis leidinys
            
            
               C 357/15
            
         2017 m. liepos 15 d. pareikštas ieškinys byloje TK/Parlamentas
   
   (Byla T-446/17)
   (2017/C 357/19)
   Proceso kalba: prancūzų
   
      Šalys
   
   
      Ieškovė: TK, atstovaujama advokatės L. Levi
   
      Atsakovas: Europos Parlamentas
   
      Reikalavimai
   
   Ieškovė Bendrojo Teismo prašo:
   
               —
            
            
               pripažinti ieškinį priimtinu ir pagrįstu,
            
         todėl:
   
               —
            
            
               panaikinti 2016 m. rugpjūčio 26 d. Europos Parlamento pirmininko sprendimą atmesti jos 2016 m. balandžio 28 d. pateiktus prašymus,
            
         
               —
            
            
               prireikus panaikinti 2017 m. balandžio 5 d. Europos Parlamento pirmininko sprendimą atmesti jos 2016 m. lapkričio 25 d. paduotą skundą,
            
         
               —
            
            
               priteisti iš atsakovo atlyginti nuostolius už jos patirtą neturtinę žalą, ex aequo et bono įvertintą 25 000 EUR,
            
         
               —
            
            
               panaikinti 2017 m. balandžio 26 d. Europos Parlamento generalinio sekretoriaus sprendimą atmesti 2017 m. sausio 16 d. skundą, kiek juo ieškovei nebuvo atlyginta neturtinė žala, ir priteisti iš atsakovo atlyginti nuostolius už jos patirtą neturtinę žalą, ex aequo et bono įvertintą 25 000 EUR,
            
         
               —
            
            
               priteisti iš atsakovo visas bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė iš esmės remiasi dviem pagrindais.
   
               1.
            
            
               Pirmąjį ieškinio pagrindą dėl 2016 m. rugpjūčio 26 d. ir 2017 m. balandžio 5 d. sprendimų sudaro trys dalys:
               
                           —
                        
                        
                           Kiek tai susiję su prašymu panaikinti sprendimus, kuriais atmestas pirmasis 2016 m. balandžio 28 d. prašymas, pirmasis pagrindas paremtas Europos Sąjungos pagrindinių teisių chartijos (toliau – Chartija) 41 straipsnio, SESV 296 straipsnio, Europos Sąjungos pareigūnų tarnybos nuostatų (toliau – PTN) 25 straipsnio 2 dalies ir rūpestingumo pareigos pažeidimu;
                        
                     
                           —
                        
                        
                           Kiek tai susiję su prašymu panaikinti sprendimus, kuriais atmestas antrasis 2016 m. balandžio 28 d. prašymas, pirmasis pagrindas paremtas PTN IX priedo 2 straipsnio 2 dalies ir Chartijos 41 straipsnio pažeidimu;
                        
                     
                           —
                        
                        
                           Kiek tai susiję su prašymu atlyginti žalą, ieškovė teigia, kad ginčijamais sprendimais jai buvo padaryta neturtinė žala, kuri negali būti atlyginta juos panaikinant.
                        
                     
         
               2.
            
            
               Antrasis ieškinio pagrindas dėl 2017 m. balandžio 26 d. sprendimo, paremtas tuo, kad atsakovas pažeidė Chartijos 41 straipsnį, jam tenkančias pareigą motyvuoti ir rūpestingumo pareigą, nes tvirtina, kad ieškovei pateikus skundą užginčytas sprendimas buvo panaikintas ir priimtas sprendimas pradėti tyrimą, todėl jos prašymas atlyginti žalą negali būti patenkintas. Ieškovė taip pat mano, jog įrodė, kad patyrė atskirą žalą, kuri negalėtų būti atlyginta panaikinus ginčijamą sprendimą. Ji tvirtina, kad atsakovas turėjo ne tik panaikinti skunde užginčytą sprendimą, bet ir atlyginti šią žalą.